CELEX: 62012FN0012
Language: mt
Date: 2012-01-27 00:00:00
Title: Kawża F-12/12: Rikors ippreżentat fis- 27 ta’ Jannar 2012 — ZZ vs Il-Kummissjoni

12.5.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 138/32
            
         Rikors ippreżentat fis-27 ta’ Jannar 2012 — ZZ vs Il-Kummissjoni
   (Kawża F-12/12)
   2012/C 138/73
   Lingwa tal-kawża: il-Franċiż
   
      Partijiet
   
   
      Rikorrenti: ZZ (rappreżentanti: S. Rodrigues, A. Blot u C. Bernard-Glanz, avukati)
   
      Konvenuta: Il-Kummissjoni Ewropea
   
      Suġġett
   
   L-annullament tad-deċiżjoni impliċita tal-Kummissjoni li tiċħad it-talba tar-rikorrenti li tirrigwarda l-klassifikazzjoni tagħha fil-grad AD 11 b’effett retroattiv mill-1 ta’ Jannar 2010 u l-kumpens għad-dannu allegatament subit.
   
      Talbiet tar-rikorrenti
   
   
               —
            
            
               Jannulla d-deċiżjoni adottata fit-18 ta’ Ottubru 2011 li tirrifjuta lir-rikorrenti l-klassifikazzjoni mill-ġdid fil-grad AD 11 mill-1 ta’ Jannar 2010;
            
         
               —
            
            
               jikkumpensa d-dannu morali subit mir-rikorrenti li l-kumpens ekwu għalih huwa evalwat għal EUR 22 000;
            
         
               —
            
            
               sussidjarjament, jikkumpensa d-dannu materjali subit mir-rikorrenti għal EUR 11 742,48 għas-sena 2010, kif ukoll, għall-perijodu sussegwenti sad-data tas-sentenza li ser tingħata f’din il-kawża, ammont varjabbli li għandu jiġi kkalkolat, flimkien mal-interessi kompensatorji u moratorji bir-rati legali meħtieġa; u flimkien ma’ dan l-ewwel total l-ammont fil-forma ta’ somma f’daqqa li jirriżulta mill-evalwazzjoni tat-Tribunal għall-kumpens tat-tieni komponent tad-dannu materjali li l-ammont indikattiv u provviżorju tiegħu jista’ jiġi stabbilit għal madwar EUR 120 000;
            
         
               —
            
            
               jikkundanna lill-Kummissjoni għall-ispejjeż.